থাম্ব|400px|বিশ্বের দেশে দেশে ইন্টারনেট ব্যবহারকারীর সংখ্যা প্রদর্শনকারী মানচিত্র, এপ্রিল ২০০৬-এর হিসেব অনুসারে আন্তৰ্জাল বা ইন্টারনেট হলো সারা পৃথিবী জুড়ে বিস্তৃত, পরস্পরের সাথে সংযুক্ত অনেকগুলো কম্পিউটার নেটওয়ার্কের সমষ্টি যা জনসাধারণের জন্য উন্মুক্ত এবং যেখানে আইপি বা ইন্টারনেট প্রটোকল নামের এক প্রামাণ্য ব্যবস্থার মাধ্যমে ডেটা আদান-প্রদান করা হয়। এখানে উল্লেখ করা প্রয়োজন যে অনেকে ইন্টারনেট এবং ওয়ার্ল্ড ওয়াইড ওয়েবকে সমার্থক শব্দ হিসেবে গণ্য করলেও প্রকৃতপক্ষে শব্দদ্বয় ভিন্ন বিষয় নির্দেশ করে। ইন্টারনেট হল একটি বিশাল অবকাঠামো, যেখানে বিভিন্ন ধরণের তথ্য, সেবা ও যোগাযোগ মাধ্যম একসাথে কাজ করে। ওয়ার্ল্ড ওয়াইড ওয়েব (WWW) হল সেই ইন্টারনেট ভিত্তিক একটি প্ল্যাটফর্ম যেখানে ওয়েবসাইট ও ওয়েবপেজগুলি হোস্ট করা হয় এবং ব্যবহারকারীরা ব্রাউজারের মাধ্যমে তা অ্যাক্সেস করতে পারে।   পরিভাষা  আন্তর্জালের ইংরেজি পরিভাষা "ইন্টারনেট" কথাটি "ইন্টারকানেক্টেড নেটওয়ার্ক" (Interconnected network আন্তঃসংযুক্ত জালিকাব্যবস্থা) শব্দগুচ্ছটির সংক্ষিপ্ত রূপ। এটা বিশেষ গেটওয়ে বা রাউটারের মাধ্যমে কম্পিউটার নেটওয়ার্কগুলো একে-অপরের সাথে সংযোগ করার মাধ্যমে গঠিত হয়। ইন্টারনেটকে প্রায়ই নেট বলা হয়ে থাকে।  যখন সম্পূর্ণ আইপি নেটওয়ার্কের আন্তর্জাতিক সিস্টেমকে উল্লেখ করা হয়, তখন ইন্টারনেট শব্দটিকে একটি নামবাচক বিশেষ্য মনে করা হয়।  ইন্টারনেট এবং ওয়ার্ল্ড ওয়াইড ওয়েব দৈনন্দিন আলাপচারিতায় প্রায়ই কোন পার্থক্য ছাড়া ব্যবহৃত হয়। যাইহোক, ইন্টারনেট এবং ওয়ার্ল্ড ওয়াইড ওয়েব একই নয়। ইন্টারনেটের হার্ডওয়্যার এবং সফ্টওয়্যার পরিকাঠামো কম্পিউটারসমূহের মধ্যে একটি আন্তর্জাতিক তথ্য যোগাযোগ ব্যবস্থা স্থাপন করে। বিপরীতে, ওয়েব ইন্টারনেটের মাধ্যমে প্রদত্ত পরিষেবাগুলির একটি। এটা পরস্পরসংযুক্ত কাগজপত্র এবং অন্যান্য সম্পদ সংগ্রহের, হাইপারলিংক এবং URL-দ্বারা সংযুক্ত।   ইতিহাস  ১৯৬০-এর দশকে মার্কিন সামরিক বাহিনীর গবেষণা সংস্থা অ্যাডভান্সড রিসার্চ প্রজেক্টস এজেন্সি বা আরপা (ARPA) পরীক্ষামূলকভাবে মার্কিন যুক্তরাষ্ট্রের কিছু বিশ্ববিদ্যালয় ও গবেষণাগারের মধ্যে যোগাযোগ ব্যবস্থা গড়ে তোলে। প্যাকেট সুইচিং পদ্ধতিতে তৈরি করা এই নেটওয়ার্ক আরপানেট (ARPANET) নামে পরিচিত ছিল। এতে প্রাথমিকভাবে যুক্ত ছিল মার্কিন যুক্তরাষ্ট্রের কিছু বিশ্ববিদ্যালয় ও গবেষণাগার। ১৯৬৯ সালে ARPANET-এর প্রথম নোডগুলো যুক্তরাষ্ট্রের চারটি বিশ্ববিদ্যালয় ও গবেষণাকেন্দ্রের মধ্যে সংযোগ স্থাপন করে। ১৯৭০ ও ৮০-এর দশকে TCP/IP প্রোটোকল তৈরি হয়, যা ইন্টারনেটের মূল ভিত্তি হিসেবে কাজ করে। ১৯৮৩ সালে ARPANET পুরোপুরি TCP/IP প্রোটোকলে রূপান্তরিত হয় এবং আধুনিক ইন্টারনেটের সূচনা ঘটে। ইন্টারনেট ১৯৮৯ সালে আইএসপি দ্বারা সবার ব্যবহারের জন্য উন্মুক্ত করা হয়। ১৯৮৯ সালে টিম বার্নার্স-লি ওয়ার্ল্ড ওয়াইড ওয়েব (WWW) আবিষ্কার করেন, যা ইন্টারনেটকে অনেক সহজ ও জনপ্রিয় করে তোলে। ১৯৯০-এর দশকে ইন্টারনেট বাণিজ্যিকীকরণ শুরু হয় এবং আইএসপি-র মাধ্যমে সাধারণ মানুষের জন্য উন্মুক্ত হয়। ১৯৯০ এর মাঝামাঝি থেকে ১৯৯০ এর পরবর্তী সময়ের দিকে পশ্চিমাবিশ্বে ইন্টারনেট ব্যাপক ভাবে বিস্তৃত হতে থাকে। ২০০০-এর দশকে ইন্টারনেট বিশ্বব্যাপী দ্রুত বিস্তার লাভ করে এবং বিভিন্ন ক্ষেত্রে যেমন শিক্ষা, ব্যবসা, বিনোদন ও যোগাযোগে বিপ্লব ঘটে।  থাম্ব|The CERN data center in 2010 housing some WWW servers   তথ্যসূত্র    আরও দেখুন    ইন্টারনেট সম্পর্কিত নিবন্ধসমূহের তালিকা  ইন্টারনেটস  ইন্টারনেটের রুপরেখা  আউটারনেট   আরও পড়ুন   First Monday, a peer-reviewed journal on the Internet established in 1996 as a Great Cities Initiative of the University Library of the University of Illinois at Chicago,   Rise of the Network Society , Manual Castells, Wiley-Blackwell, 1996 (1st ed) and 2009 (2nd ed),   "The Internet: Changing the Way We Communicate" in America's Investment in the Future, National Science Foundation, Arlington, Va. USA, 2000  “Lessons from the History of the Internet” , Manuel Castells, in The Internet Galaxy, Ch. 1, pp 9–35, Oxford University Press, 2001,   "Media Freedom Internet Cookbook" by the OSCE Representative on Freedom of the Media Vienna, 2004  The Internet Explained, Vincent Zegna & Mike Pepper, Sonet Digital, November 2005, Pages 1 – 7.  "How Much Does The Internet Weigh?", by Stephen Cass, Discover, 2007  "The Internet spreads its tentacles", Julie Rehmeyer, Science News, Vol. 171, No. 25, pp. 387–388, 23 June 2007  Internet, Lorenzo Cantoni & Stefano Tardini, Routledge, 2006,    বহিঃসংযোগ    দ্য ইন্টারনেট সোসাইটি  Berkman সেন্টার ফর ইন্টারনেট অ্যান্ড সোসাইটি  ইউরোপিয়ান কমিশন ইনফরমেশন সোসাইটি  লিভিং ইন্টারনেট, ইন্টারনেটের ইতিহাস এবং এ সম্পর্কিত তথ্য, ইন্টারনেট প্রণেতাদের সম্পর্কিত তথ্য  দ্য ইন্টারনেট (ন্যাশনাল সায়েন্স মিউজিয়াম)  "১০ ইয়ার্স দ্যাট চেঞ্জড দ্য ওয়ার্ল্ড" — ওয়ার্ড লুকস ব্যাক অ্যাট দি এভোল্যুশন অব দ্য ইন্টারনেট ওভার লাস্ট ১০ ইয়ার্স  সিবিসি ডিজিটাল আর্কাইভস—ইনভেন্টিং দ্য ইন্টারনেট এইজ  ইন্টারনেট কীভাবে আসল   RFC 801, planning the TCP/IP সুইচওভার    বিষয়শ্রেণী:মার্কিন উদ্ভাবন বিষয়শ্রেণী:ডিজিটাল প্রযুক্তি বিষয়শ্রেণী:বৈজ্ঞানিক বিপ্লব বিষয়শ্রেণী:গণমাধ্যম প্রযুক্তি বিষয়শ্রেণী:জনসেবা বিষয়শ্রেণী:সাংস্কৃতিক বিশ্বায়ন বিষয়শ্রেণী:অসদ বাস্তবতা বিষয়শ্রেণী:প্রসার ও বিপণন যোগাযোগ বিষয়শ্রেণী:পরিবহনকারী ব্যবস্থা বিষয়শ্রেণী:মূল বিষয়ের নিবন্ধ বিষয়শ্রেণী:১৯৬৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:টেলিযোগাযোগ বিষয়শ্রেণী:নব্য যোগাযোগ মাধ্যম